Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 130/13/7710	Stará Ľubovňa, 13.8.2013
EEČ : 2-59-125-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako detí  XXXXX, nar. XXXXX a XXXXX nar. XXXXX, ktorí sú vo výchove a opatere u matky  XXXXX, bytom XXXXX, Ul. XXXXX, v období od 01.04.2012 až doposiaľ v mieste bydliska a na iných miestach,  ničím  neprispieval na ich výživu a to aj napriek tomu, že k tejto povinnosti bol zaviazaný rozsudkom Okresného súdu v XXXXX sp. zn. XXXXX zo dňa XXXXX ktorý nadobudol právoplatnosť dňa XXXXX prispievať sumou 36,51€ na XXXXX a 29,87 € na XXXXX mesačne  vždy do 15-tého dňa toho-ktorého mesiaca vopred do rúk matky  a naviac vyživovacia povinnosť mu vyplýva aj priamo zo zákona o rodine, čím za uvedené obdobie dlhuje na výživnom sumu 1062,08 €,

lebo zanikla trestnosť činu

Odôvodnenie:
        Uznesením povereného príslušníka Obvodného oddelenia PZ XXXXX  sp. zn. ORP-XXXXX zo dňa 22.02.2013 bolo podľa § 199 ods. 1 Tr. por. začaté trestné stíhanie a dňa 22.04.2013 podľa § 206 ods. 1 Tr. por. vznesené obvinenie XXXXX pre prečin zanedbania povinnej výživy podľa § 207 ods. 1 Tr. zák. na tom skutkovom základe, že ako detí  XXXXX, nar. XXXXX a XXXXX nar. XXXXX, ktorí sú vo výchove a opatere u matky  XXXXX, bytom XXXXX, Ul. XXXXX, v období od 01.04.2012 až doposiaľ v mieste bydliska a na iných miestach,  ničím  neprispieval na ich výživu a to aj napriek tomu, že k tejto povinnosti bol zaviazaný rozsudkom Okresného súdu v XXXXX sp. zn. XXXXX zo dňa XXXXX, ktorý nadobudol právoplatnosť dňa XXXXX prispievať sumou 36,51€ na XXXXX a 29,87 € na XXXXX mesačne  vždy do 15-tého dňa toho-ktorého mesiaca vopred do rúk matky  a naviac vyživovacia povinnosť mu vyplýva aj priamo zo zákona o rodine, čím za uvedené obdobie dlhuje na výživnom sumu 1062,08 €.

	V priebehu prípravného konania bola  vypočutá svedkyňa  XXXXX, ktorá k veci uviedla, že obvinený jej dlžné výživné uhradil v plnej výške a tieto peniaze obvinený zaslal prostredníctvom centra pre medzinárodnú ochranu detí a mládeže prevodom  na jej   účet, pričom dňa 30.05.2013 jej zaslal 75,20 € a dňa 01.08.2013 zaslal sumu 986,88 €. 

	Do vyšetrovacieho spisu boli ďalej zabezpečené listinné dôkazy a to: rozsudok Okresného súdu v XXXXX sp. zn. XXXXX , rodný list maloletých detí, potvrdenia o návšteve školy,  správy rôznych úradov a inštitúcii o majetkových pomeroch obvineného a odpis z registra trestov. 

	Podľa § 215 ods. 1, písm. h/ Tr. por. prokurátor zastaví  trestné stíhanie, ak zanikne trestnosť činu. 

	V zmysle § 86 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvale nepriaznivé následky a páchateľ svoju povinnosť dodatočne splní skôr, než sa súd odoberie na záverečnú poradu. 

	V priebehu vyšetrovania bolo preukázané, že boli naplnené všetky znaky skutkovej podstaty prečinu zanedbania povinnej výživy podľa § 207 ods. 1 Tr. zák., avšak následne trestnosť činu zanikla, nakoľko obvinený XXXXX dodatočne splnil svoju vyživovaciu povinnosť v celom rozsahu. 

	Na základe vyššie uvedených skutočností, bolo rozhodnuté tak ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka